text: Stormen var hård ved sønderjyske skove
  02 november 2013 kl. 09.27
  Naturstyrelsen vurderer, at omkring 80.000 kubikmeter træ er væltet eller knækket under stormen. Det svarer til fire års hugst af nåletræ i de sønderjyske skove.
  Især Frøslev Plantage ved grænsen er hårdt ramt.
  - Vi kan se på denne storm, at den har været meget kort, men meget voldsom. Mange træer er knækket i stedet for at være rodvæltede. Flere steder ser det ud som om, at stormen er kørt hen over landskabet som et barberblad, så træerne i lavningerne er skåret af lidt højere på stammen end dem på bakketoppene, siger skovrider Inge Gillesberg fra Naturstyrelsen i Sønderjylland.
  Det er særligt nåletræerne, som har taget skade.
  Naturstyrelsens vurdering, at omfanget i Sønderjylland er omkring 2/3 af skaderne ved den historiske storm i 1999, der udraderede store skovområder landet over.
  